ჯორჯ ბენსონი
ჯორჯ ბენსონი (ინგლ. George Benson, დ. 22 მარტი, 1943) — ამერიკელი მუსიკოსი, გიტარისტი და მომღერალი/სიმღერების ავტორი. პროფესიონალური კარიერა 21 წლის ასაკში დაიწყო, როგორც ჯაზ-გიტარისტმა. დაკვრისას იგი იყენებს პიკინგის ტექნიკის აპოიანდოს ტიპს, რომელსაც ჯანგო რეინჰარდტის მსგავსი მუსიკოსებიც ფლობდნენ. როგორც ვუნდერკინდი, ბენსონი პირველად გამოჩნდა 1960-იანებში, როდესაც ჯეკ მაკდაფთან და სხვებთან ერთად სოულ-ჯაზს ასრულებდა. მას წამოიწყო წარმატებული სოლო-კარიერა და საკუთარ მუსიკაში იყენებდა ჯაზის, პოპის, რიტმ-ენდ-ბლუზური და სკეტ-ვოკალის ელემენტებს. მისი ალბომი Breezin' აღინიშნა სამმაგი პლატინის სტატუსით და 1976 წელს მოხვდა „ბილბორდის“ პირველ პოზიციაზე. 1980-იანებში მის კონცერტებზე დამსწრეთა რაოდენობა მაღალი იყო, რაც დღემდე გრძელდება. ჰოლივუდის დიდების ხეივანში ბენსონს საკუთარი ვარსკვლავიც აქვს.